Duets (άλμπουμ του Φρανκ Σινάτρα)

Το Duets είναι ένα άλμπουμ του Αμερικανού τραγουδιστή Φρανκ Σινάτρα, που κυκλοφόρησε το 1993. Ηχογραφημένο κοντά στο τέλος της καριέρας του Σινάτρα, αποτελείται από ντουέτα μεταξύ του Σινάτρα και νεότερων τραγουδιστών από διάφορα είδη μουσικής. Το άλμπουμ γνώρισε εμπορική επιτυχία, εισερχόμενος στο Νο. 2 του τσαρτ άλμπουμ του Billboard, φτάνοντας στο Νο. 5 στο Ηνωμένο Βασίλειο και πουλώντας πάνω από 3 εκατομμύρια αντίτυπα στις ΗΠΑ. Είναι το μοναδικό άλμπουμ του Σινάτρα που έχει γίνει τριπλά πλατινένιο.

Το άλμπουμ έλαβε ανάμεικτες κριτικές, με τα παράπονα να επικεντρώνονται κυρίως στην απομονωμένη ερμηνεία του Σινάτρα, που ποτέ δεν συναντήθηκε με τους συνεργάτες του στο στούντιο. Πρόκειται για μια τεχνητή μέθοδο παραγωγής δίσκων που δεν έχει τα στοιχεία της προσωπικής συνεργασίας και του αυθορμητισμού. Οι καλεσμένοι τραγουδιστές είχαν σκηνοθετηθεί για να τραγουδήσουν μαζί με τα προηχογραφημένα φωνητικά του Σινάτρα συμπληρώνοντάς τα. 

Το εξώφυλλο παρουσιάζει έναν πίνακα που είχε παραγγελθεί ειδικά από τον Φρανκ Σινάτρα στον ΛεΡόι Νέιμαν. Το σίκουέλ του, με τον τίτλο Duets II, κυκλοφόρησε την επόμενη χρονιά. Και τα δύο άλμπουμ συσκευάστηκαν μαζί σε μια κασετίνα με τίτλο "90th Birthday Limited Collector's Edition" που κυκλοφόρησε το 2005. Στη Βόρεια Αμερική προστέθηκε μια ακυκλοφόρητη ηχογράφηση του "My Way" σε ντοέτο με τον Γουίλι Νέλσον, ενώ στη διεθνή έκδοση του δίσκου, το τραγούδι εκτελείται μαζί με τον Λουτσιάνο Παβαρότι.

 Παραγωγή 
Ο Σινάτρα προσεγγίστηκε το 1992 με την ιδέα να κάνει ένα άλμπουμ με ντουέτα.  Ο Φιλ Ραμόουν, ο μάνατζερ του Σινάτρα Έλιοτ Βάισμαν και ο παραγωγός της Capitol Ντον Ρούμπιν συζήτησαν τις λεπτομέρειες στο σπίτι του Σινάτρα στο Παλμ Σπρινγκς της Καλιφόρνιας.  Ο Ραμόουν ένιωσε ότι τα κλασικά τραγούδια του Σινάτρα θα πλησιάσουν νεότερους ακροατές μέσω του άλμπουμ Duets.  

Ως παρτενέρ του στα ντουέτα, ο Σινάτρα πρότεινε την Έλλα Φιτζέραλντ, αλλά εκείνη δεν ήταν αρκετά καλά για να συμμετάσχει.  Άλλοι καλλιτέχνες, νεότεροι από τον Σινάτρα, μπήκαν στη λίστα πιθανών συνεργατών.  Ο Σινάτρα διευκρίνισε ότι οι συνεργάτες των ντουέτων δεν θα έπρεπε να είναι στο στούντιο όταν τραγουδούσε το δικό του μέρος κάθε τραγουδιού.  

Το έργο προωθήθηκε από τον Τσαρλς Κόπλμαν, διευθύνοντα σύμβουλο της EMI Records Group North America.  Μια ορχήστρα έκανε πρόβες στο Capitol Studio A στο Λος Άντζελες, όπου ο Σινάτρα είχε ηχογραφήσει πολλές φορές, με την ορχήστρα να χρησιμοποιεί κλασικές διασκευές του Νέλσον Ριντλ.  Ο Σινάτρα εμφανίστηκε τις δύο πρώτες ημέρες των προβλεπόμενων ηχογραφήσεων, αλλά δεν του άρεσε να απομονώνεται στον θάλαμο ηχογράφησης, όπως προέβλεπε ο μηχανικός ηχογράφησης Αλ Σμιτ.  Τη δεύτερη μέρα, ο συμπαραγωγός Χανκ Κατάνεο, πρότεινε στους Ραμόουν, Σμιτ και Πατ Ουίλιαμς να δημιουργήσουν μια μικρή υπερυψωμένη σκηνή για να στέκεται ο Σινάτρα και να τοποθετήσουν τον Μπιλ Μίλερ και το πιάνο του δίπλα στον Φρανκ για να μοιάζει η ηχογράφηση περισσότερο με ζωντανή παράσταση.  Ωστόσο, ο Σινάτρα είπε ότι η φωνή του δεν ήταν σε βέλτιστη κατάσταση.  Μέχρι εκείνη τη στιγμή, είχαν δαπανηθεί περίπου 350.000 δολάρια για την παραγωγή του άλμπουμ.  Ο Ραμόουν και η Capitol ανησυχούσαν ότι το δίσκος δεν θα ολοκληρωνόταν ποτέ.  Ο Ραμόουν μίλησε στον συμπαραγωγό του, Χανκ Κατάνεο, για τις ανησυχίες του.  Δεδομένου ότι ο Κατάνεο ήταν διευθυντής παραγωγής και στενός φίλος του Φρανκ, ο Ραμόουν του πρότεινε να μείνει κοντά στον Φρανκ για να βοηθήσει στη σειρά των τραγουδιών. Ο Κατάνεο πρότεινε με τη σειρά του στους Ραμόουν και Σμιτ να ηχογραφήσουν με τα ασύρματα μικρόφωνα που συνήθιζε να χρησιμοποιεί ο Φρανκ σε ζωντανές εμφανίσεις. Εννέα τραγούδια ηχογραφήθηκαν σε πέντε ώρες, ξεκινώντας με το "Come Fly with Me".  Το στέλεχος της Capitol Records Ντον Ρούμπιν ήταν παρών στην ηχογράφηση.  

Οι διάφοροι συνεργάτες των ντουέτων προσκλήθηκαν να συμμετάσχουν εξ αποστάσεως, ενώ οι ηχογραφήσεις τους στέλνονταν στην Capitol μέσω ψηφιακών τηλεφωνικών γραμμών ISDN που συνδέονταν μέσω EDnet με τον ψηφιακό εξοπλισμό εγγραφής.  Ο Bono και η Αρίθα Φράνκλιν ζήτησαν από τον Ραμόουν να εμφανιστεί αυτοπροσώπως στα τοπικά στούντιο για να ενισχύσει τη σύνδεση με τον Σινάτρα και το άλμπουμ. Ο Bono ηχογράφησε το μέρος του στο "I've Got You Under My Skin" πάνω σε έναν καναπέ των STS Studios στο Δουβλίνο, τραγουδώντας σε ένα μικρόφωνο χειρός.  Αφού η Φράνκλιν ηχογράφησε το μέρος της στο "What Now My Love" στο Ντιτρόιτ, ηχογράφησε ένα προσωπικό μήνυμα στον Σινάτρα, ευχαριστώντας τον για την ευκαιρία.  Το ντουέτο στο "My Way" με τον Λουτσιάνο Παβαρότι δεν ηχογραφήθηκε εγκαίρως για την κυκλοφορία των Duets. Ενσωματώθηκε στο άλμπουμ Sinatra 80 και στη συνέχεια προστέθηκε στις επνεκδώσει του Duets ως μπόνους κομμάτι. Ο Χανκ Κατάνεο έκανε την παραγωγή και την ηχογράφηση αυτού του κομματού στην καλοκαιρινή βίλα του Παβαρότι στο Πέζαρο της Ιταλίας. 

 Κυκλοφορία 
Το άλμπουμ διαφημίστηκε ως "το δισκογραφικό γεγονός της δεκαετίας". 

Ορισμένοι δεν έμειναν ικανοποιημένοι με τη διαδικασία της ηχογράφησης. 

 Κομμάτια Sinatra, Frank.   


 Σημειώσεις

 Οι εισαγωγές στα "What Now My Love" και "Witchcraft" σε ενορχήστρωση του Πάτρικ Ουίλιαμς.
 Το "What Now My Love" ενορχηστρώθηκε από τον Ντον Κόστα το 1965 για το άλμπουμ του Στιβ Λόρενς The Steve Lawrence Show. Lawrence, Steve. 
 Το "I've Got a Crush on You" ενορχηστρώθηκε αρχικά από τον Νέλσον Ριντλ το 1960. "I've Got a Crush on You".  
 Το "Summer Wind" σε ενορχήστρωση του Νέλσον Ριντλ το 1966. "Summer Wind".  
 Το "Come Rain or Come Shine" σε ενορχήστρωση Ντον Κόστα το 1961. "Come Rain or Come Shine".  
 Το "New York, New York" σε ενορχήστρωση Ντον Κόστα το 1979. "Theme from New York, New York". 
 Το "They Can't Take That Away From Me" ενορχηστρώθηκε αρχικά από τον Νιλ Χέφτι το 1962. "They Can't Take That Away From Me". 
 Το "Guess I’ll Hang My Tears Out to Dry" σε ενορχήστρωση του Νέλσον Ριντλ το 1958. “Guess I’ll Hang My Tears Out to Dry”.  
 Το "In the Wee Small Hours of the Morning" ενορχηστρώθηκε από τον Νέλσον Ριντλ το 1955. “In the Wee Small Hours of the Morning”.  
 Το "I've Got The World on a String" σε ενορχήστρωση του Νέλσον Ριντλ το 1953. “I’ve Got The World on a String”.  
 Το "Witchcraft" ενορχηστρώθηκε από τον Νέλσον Ριντλ το 1957. “Witchcraft”.  
 Το "I've Got You Under My Skin" σε ενορχήστρωση του Νέλσον Ριντλ το 1956. “I’ve Got You Under My Skin”.  
 Το "All The Way" ενορχηστρώθηκε αρχικά από τον Νέλσον Ριντλ το 1956 για το σάουντρακ της ταινίας Ο χαρτοπαίκτης τραγουδιστής. “All The Way”. 
 Το "One for My Baby (and One More for the Road)" ενορχηστρώθηκε από τον Νέλσον Ριντλ το 1958. “One for My Baby (and One More for the Road)”.  

 Μουσικοί 

 Συνεργάτες στα ντουέτα - φωνητικά (1-12), σαξόφωνο (13)
 Φρανκ Σινάτρα - φωνητικά (όλα τα κομμάτια)
 Ρον Άνθονι - κιθάρα (1-2, 4–13)
 Τσακ Μπεργκόφερ - ρυθμικό μπάσο (1-2, 4-13)
 Γκρεγκ Φιλντ - ντραμς (1-2, 4–13)
 Τζεφ Χάμιλτον - ντραμς (3)
 Μάικλ Μέλβοϊν - πιάνο, πλήκτρα (3)
 Μπιλ Μίλερ - πιάνο (όλα τα κομμάτια)
 Τσαρλς Πόλαρντ - πλήκτρα, “Charles Pollard”.   επιπλέον μουσική ερμηνεία (2-4, 6, 8)
 Ντέιβ Στόουν - κοντραμπάσο (3)
 Πολ Βιαπιάνο - κιθάρα (3)

 Τηλεοπτικό αφιέρωμα 
Στις 25 Νοεμβρίου 1994, ο Φρανκ Σινάτρα γύρισε ένα τηλεοπτικό αφιέρωμα που προβλήθηκε στο CBS, με τίτλο Sinatra: Duets. Αυτό είχε σκοπό να προωθήσει τόσο το άλμπουμ Duets όσο και τον διάδοχό του, την τελευταία ηχογράφηση του Σινάτρα, Duets II.  

 Παραπομπές 

 Εξωτερικοί σύνδεσμοι 

 9.24.93 PR: Προετοιμασία για κυκλοφορία άλμπουμ Frank Sinatra "Duets"
Κατηγορία:Άλμπουμ του 1993